Fflorens - Wicipedia

# Fflorens

### Oddi wrth Wicipedia, y gwyddoniadur rhydd.

Gorwedda Fflorens (Eidaleg: Firenze) ar lannau Afon Arno yn yr Eidal. Hi yw dinas fwyaf ardal Toscana yng nghanolbarth y wlad gyda phoblogaeth o dua 400,000.

## [golygu] Hanes

Yr eglwys gadeiriol (Duomo)

Dechreuodd hanes Fflorens yn 59 C.C. pan sefydlodd y Rhufeiniaid goloni ar gyfer cyn-filwyr o'r enw Florentia. Roedd Fflorens wedi tyfu'n ganolfan fasnach a diwydiant bwysig erbyn y 12fed ganrif. Cawsai'r ddinas ei rhwygo'n aml yn yr ymgyrchoedd rhwng pleidiau'r Guelffiaid a'r Ghibeliaid yn ystod y ddwy ganrif nesaf, ond serch hynny flodeuodd celf a diwylliant. O'r 15fed i'r 18fed ganrif bu dan reolaeth teulu'r Medici, a hybai gelf a phensaernïaeth yn y ddinas. O ganlyniad mae nifer yn ystyried mai Fflorens yw man geni y Dadeni Dysg. Yn dilyn cyfnod dan reolaeth Awstria daeth Fflorens yn rhan o deyrnas newydd yr Eidal yn 1861. Am gyfnod byr (rhwng 1865 a 1871) roedd yn brifddinas dros dro teyrnas yr Eidal. Bu i'r ddinas ddioddef cryn dipyn o ddifrod yn yr Ail Ryfel Byd. Erbyn heddiw mae hi'n ganolfan dwristiaeth bwysig ac yn dal i gyfrannu'n sylweddol i fywyd diwylliannol yr Eidal ac Ewrop.

## [golygu] Treftadaeth

Mae tystiolaeth o oes y Dadeni i'w gweld ymhobman yn Fflorens. Er mai Gothig yw arddull y gadeirlan (y Duomo), cynlluniwyd y gromen enfawr gan y pensaer Filippo Brunelleschi, sydd hefyd yn gyfrifol am nifer o adeiladau clasurol y ddinas, gan gynnwys ysbyty Ospedale degli Innocenti, eglwysi San Lorenzo a Santo Spirito a'r Capella Pazzi.

Lleolir y Palazzo Vecchio, plas canoloesol a ddefnyddir fel neuadd y ddinas hyd heddiw, yn y Piazza della Signoria. Dyma yn wreiddiol oedd lleoliad cerflun enwog Michelangelo o Ddafydd. Mae'r cerflun bellach yn oriel yr Accademia ac mae copi wedi cymryd ei le yn y sgwâr. Gerllaw mae'r Uffizi, un o'r orielau celf cyhoeddus cyntaf erioed. Hefyd yn y ddinas mae'r Biblioteca Nazionale, Llyfrgell Genedlaethol yr Eidal a'r brifysgol, a sefydlwyd yn 1321.

## [golygu] Enwogion y ddinas

- Dante Alighieri
- Girolamo Savonarola
- Niccolò Machiavelli
- Michelangelo
- Florence Nightingale
- Franco Zeffirelli

## [golygu] Pêl droed

Prif dîm pêl droed y ddinas yw ACF Fiorentina.

## [golygu] Gefeilldrefi

Mae gan Fflorens gysylltiadau pwysig ym myd addysg, diwylliant a diwydiant a Chaeredin.

Mae ei gefeillddinasoedd yn cynnwys:

- Yr Alban - Caeredin
- Albania - Tirana
- Yr Almaen - Dresden
- Yr Almaen - Kassel
- Awstralia - Sydney
- Brasil - Salvador (Bahia)
- Kuwait - Dinas Coweit
- Gwlad Groeg - Athen
- Eritrea - Asmara
- Y Ffindir - Turku
- Ffrainc - Reims

- Iran - Isfahan
- Israel - Nasareth
- Japan - Kyoto]
- Latfia - Riga
- Moroco - Aaiun, Moroco
- Moroco - Fes
- Sbaen - Granada
- Tsieina - Nanjing, Gweriniaeth Pobl China
- Twrci - Istanbul
- Unol Daleithiau - Philadelphia
- Wcráin - Kiev

Mae gan Gomin Wicifryngau cyfryngau sy'n berthnasol i:
Fflorens
Wedi dod o "http://cy.wikipedia.org../../../f/f/l/Fflorens.html"

Categorïau tudalen: Dinasoedd yr Eidal

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- Afrikaans
- Aragonés
- العربية
- Български
- Brezhoneg
- Bosanski
- Català
- Corsu
- Česky
- Dansk
- Deutsch
- Ελληνικά
- Emilià
- English
- Esperanto
- Español
- Eesti
- Euskara
- فارسی
- Suomi
- Français
- Gaeilge
- Galego
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- ქართული
- 한국어
- Latina
- Lietuvių
- Latviešu
- Nnapulitano
- Plattdüütsch
- Nederlands
- Norsk (nynorsk)
- Norsk (bokmål)
- Occitan
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Türkçe
- Українська
- Tiếng Việt
- 中文